user
தமிழ்நாட்டின் முக்கியமான திருவிழாக்கள் யாவை?


assistant
தமிழ்நாடு பல்வேறு திருவிழாக்களைக் கொண்டாடப்படுகிறது. இவற்றில் சில:

1. பொங்கல்: பொங்கல் தமிழ்நாட்டின் முக்கியமான திருவிழாவாகும். இது சூரியனுக்கு நன்றி செலுத்தும் விழாவாகும்.
பொங்கல் தமிழகத்தின் மிக முக்கியமான பண்டிகைகளில் ஒன்றாகும்.  இது தமிழ் மாதமான தை மாதத்தில் முதல் நாளில் தைப்பொங்கல் கொண்டப்படுகிறது.  பொங்கல் நான்கு நாட்களுக்கு கொண்டாடப்படுகிறது மற்றும் இது தமிழ்நாட்டின் மிக முக்கியமான பண்டிகையாகும்.  தைப்பொங்கலுக்கு முந்தைய நாளும், மார்கழி மாதத்தின் கடைசி நாளும் ’போகி’பண்டிகை கொண்டாடப்படுகிறது.  போகி பொங்கல் வீட்டில் உபயோகமற்ற பழைய பொருட்களை சூரிய உதயத்திற்கு முன்பு எரித்துக் மக்கள் கொண்டாடுவார்கள் இது பழையன கழித்து புதியன புகும் நாளாகும். 

இரண்டாவது நாளில், தமிழர்கள் வெண்பொங்கல் மற்றும் சர்க்கரை பொங்கல் ஆகியவற்றை மண் பானைகளில் சமைத்து சூரிய பகவானுக்கு பிரசாதம் செய்து படையலிட்டு வணங்குவார்கள். இடண்டாவது நாளில் உழவுக்கு உதவும் மாடுக்கு மரியாதை செலுத்தும் வகையில் மாட்டுப்பொங்கல்  கொண்டாடப்படுகிறது.

அன்றைய தினத்தில் வீட்டில் இருக்கும் மாடுகளை குளிக்கவைத்து, அவற்றின் கொம்புகள் மீது வர்ணம் பூசி கோவிலுக்கு கொண்டு செல்லப்பட்டு பூஜை செய்யப்படுகிறத.

காணும் பொங்கல் என்பது பொங்கல் கொண்டாட்டங்களில் நான்காவது நாள் இடம்பெறும் விழா ஆகும். காணும் பொங்கலை கன்னிப் பொங்கல் அல்லது கணுப் பண்டிகை என்றும் அழைப்பர். உற்றார், உறவினர், நண்பர்களை காணுதல் மற்றும் பெரியோர் ஆசி பெறுதல் என்பன அடங்கும்.

பல்வேறு விளையாட்டுப் போட்டிகள், பட்டி மன்றம், வழுக்கு மரம் ஏறல், ஜல்லிக்கட்டு, கபடி, உரியடி என்று வீர சாகசப் போட்டிகளிலிருந்து சகலமும் இடம் பெறும்.

2. சித்திரை திருவிழா
சித்திரைத் திருவிழா இந்தியாவின் தமிழ்நாட்டில் தமிழ் வருடபிறப்பான சித்திரை மாதத்தில் பௌர்ணமிக்கு முன்னதாக பத்து நாட்கள் கொண்டாடப்படும் விழாவாகும்.

 சித்திரை திருவிழா தமிழகம் முழுவதும் உள்ள அனைத்து பெரும்பாலான கோவில்களிலும் 10 நாட்கள் கொண்டாடப்படும் திருவிழா ஆகும். 

இந்த திருவிழா பிரம்மோத்ஸவம் என்றும் அழைக்கப்படுகிறது.  காளை, குதிரை, சிங்கம், சந்திரன் மற்றும் சூரியன் வடிவங்களில் செதுக்கப்பட்ட வெவ்வேறு வண்டிகளில் ஒவ்வொரு தெய்வமும் ஊர்வலத்திற்கு கொண்டு செல்லப்படுகிறது. 

இந்த விழா 63 நாயன்மார்களுக்கான ஒரு திருவிழாவாகும், இதில் அனைத்து 63 சைவ புனிதர்கள் (நாயன்மார்கள்) சிவபெருமானுடன் ஊர்வலத்தில்  வைக்கப்பட்டுவர்.

3. ஆடி பெருக்கு
ஆடிப்பெருக்கு என்றாலே நதிதான் நினைவுக்கு வரும்,நீரைத் தெய்வமாக வழிபடும் மரபு நம்முடையது, தமிழர்களுக்கே உரிய தனிப்பெரும் பண்டிகை இது.ஆடிப்பெருக்கு என்பது ஆடி மாதம் 18ஆம் நாள் கொண்டாடப்படும் பண்டிகை.

கிராம பகுதிகளில் இதனை ஆடி பதினெட்டாம் பெருக்கு என்றும் வழிபடுகின்றனர், ஆடிப்பதினெட்டாம் நாளில், நதிக்கரைகளுக்கு வந்து மக்கள் வழிபடுவார்கள். புதுமணத் தம்பதிகளும் வந்து தாலிச்சரடு மாற்றிக் கொள்ளுவார்கள்

3. அழகர் ஆற்றில் இறங்குதல் (விழா)
பச்சை பட்டு உடுத்திய கள்ளழகர் தங்க குதிரை வாகனத்தில் ஆற்றில் இறங்கும் நிகழ்வு கள்ளழகர் ஆற்றில் இறங்குதல் விழா என கொண்டாடப்படுகிறது. தமிழ்நாட்டின் மிகவும் பழைமை வாய்ந்த நகரான மதுரை மாநகரில் சித்திரை மாதத்தில் கொண்டாடப்படும் சைவ வைணவ மதத்தின் ஒற்றுமைத் திருவிழாகும்.

இது மதுரை மாநகரில் வீற்றிருக்கும் அன்னை மீனாட்சியின் திருக்கல்யாணத் திருவிழாவுடன் இணைத்துக் கொண்டாடப் பெறுகிறது.

4. கார்த்திகை தீபம்
கார்த்திகை தீபம் என்பது கார்த்திகை மாத பௌர்ணமி நாளும் கார்த்திகை நட்சத்திரமும் சேர்ந்த திருக்கார்த்திகை நாளில் தமிழர் தமது இல்லங்களிலும் கோவில்களிலும் பிரகாசமான தீபங்களை ஏற்றி மகிழ்ச்சியாகக் கொண்டாடும் ஒரு தீபத் திருநாள் ஆகும்.

கார்த்திகை திருநாளன்று மாலை அகல் விளக்குகளுக்கு பூஜை செய்து, விளக்கு ஏற்றப்பட்டு வீட்டின் அறைகளிலும், ஜன்னல்களிலும், வாசலிலும் ஏற்றி வைக்கப்படும். அலங்காரமாக வைக்கப்பட்டிருக்கும் விளக்குகள் கண் கொள்ளா காட்சியாக இருக்கும். இரவை பகலாக்கும் இந்த தீபத் திருநாள் 3 நாள் கொண்டாடுப்படுகிறது. இந்த நாளன்று நெல் பொரியும், அவல் பொரியும் வெல்லப்பாகிலிட்டு பரம்பொருளான சிவ பெருமானுக்கு நிவேதனம் செய்வது வழக்கம்.

பஞ்ச பூதங்களில் நெருப்புக்குரிய தலமாக திகழ்வது திருவண்ணாமலை. இங்கு கார்த்திகை திருநாள் மிகச் சிறப்பாக கொண்டாடப்படுகிறது.

 

5. முருகன் விழா: முருகன் விழா தமிழ்நாட்டில் பரவலாக கொண்டாடப்படும் ஒரு திருவிழாவாகும்.
தைப்பூசத்தன்று தான் உலகம் தோன்றியதாக ஐதீகம். முருகனுக்கு மிகவும் உகந்த நாள் தைப்பூச தினம் என்பர். தைப்பூசத்தன்று விடியற்காலையில் எழுந்து குளித்துவிட்டு முருகனை வணங்குவார்கள். முருகன் அவதரித்த தினமாக அறியப்படுவதால் முருகன் கோவில்களில் சிறப்பு பூஜைகள் நடைபெறும் . மேலும் காவடி எடுத்தல், பால் குடம் தூக்குதல் மற்றும் அன்னதானம் வழங்குதல் போன்ற நிகழ்வுகளால் முருகனை வேண்டி வழிபடுவது வழக்கம்.

 6. ஜல்லிக்கட்டு விழா 
 ஜல்லிக்கட்டு என்பது தமிழ்நாட்டின், குறிப்பாக தென் பகுதி கிராமங்களில் கொண்டாடப்படும் பாரம்பரியமான காளைகளை அடக்கும் திருவிழாவாகும். பொதுவாக ஜனவரி மாதம் பொங்கல் பண்டிகையின் போது இந்த விழா நடைபெறும். பங்கேற்பாளர்கள் ஒரு துணிச்சலான விளையாட்டில் போட்டியிடுகிறார்கள், அங்கு அவர்கள் எந்த ஆயுதங்களையும் பயன்படுத்தாமல் கொடூரமான காளைகளை அடக்கவும் பிடிக்கவும் முயற்சி செய்கிறார்கள்.

இவை தமிழ்நாட்டின் சில முக்கியமான திருவிழாக்கள். தமிழ்நாட்டில் இன்னும் பல திருவிழாக்கள் கொண்டாடப்படுகின்றன, அவை தமிழ் கலாச்சாரத்தின் ஒருங்கியணைந்த பகுதியாகும்.